Rundt tusenårsskiftet var den rådende oppfatningen at mellom syv og ti millioner hadde mistet livet i Holdomor. I en fellesuttalelse fra De forente nasjoner (FN), undertegnet av 25 stater i 2003, ble dødstallet satt til mellom syv og ti millioner. Nyere demografiske analyser har bidratt til å redusere usikkerhetene, noe som har bidratt til å nedjustere tallene kraftig. En fransk-ukrainsk studie i 2009 anslo de direkte dødsfallene i Ukraina så lavt som 2,6 millioner. Yale-historikeren Timothy Snyder landet i sin bok på 3,3 millioner. En forskergruppe tilknyttet det Ukrainske vitenskapsakademi i Kyiv anslo i studien , tallet til 3,9 millioner, med 0,6 millioner tapte fødsler i tillegg. Stanislav Kultsjytskyj, som tidligere hadde angitt et noe lavere tall, legger nå denne studiens anslag til grunn.